**Filosofia – obiectul, problematica, funcțiile**

**1. Noțiunea de *concepție despre lume* și structura ei**

**2. Tipurile de concepții despre lume**

**3. Obiectul de studiu, problematica, domeniile și funcțiile filosofiei**

**4. Problema fundamentală a filosofiei**

**Noțiunea de *concepție despre lume* și structura ei**

Reprezentările generale despre lume și despre locul omului în ea, dacă pot fi conștientizate și formulate, poartă denumirea de *concepției despre lume.* Pentru a explica ce este filosofia este necesar de a clarifica în cel mai general mod ce reprezintă concepția despre lume. *Concepția despre lume* este un component necesar conștiinței umane și cunoașterii, nefiind un element simplu, din rândul altor elemente, ci reprezintă *interacțiunea lor compusă.* Diferite blocuri de cunoștințe, convingeri, gânduri, sentimente, năzuințe, speranțe, unindu-se formează *concepția despre lume,* care reprezintă o înțelegere mai mult sau mai puțin integră a lumii.

*Concepția despre lume* este un sistem de reprezentări, idei ale omului asupra lumii înconjurătoare și asupra locului său în această lume.

*Concepția despre lume* este un fenomen complex și implică următoarea *structură*:

**1.** Cunoștințele și emoții, sentimente, retrăiri sufletești;

**2.** Convingerile;

**3.** Valorile spirituale general umane (cinstea, datoria, stima, prietenia, echitatea socială);

**4.** Idealurile;

**5.** Faptele și acțiunile concrete.

**Tipurile de concepții despre lume**

Din punct de vedere al direcției procesului de dezvoltare a gândirii umane, putem evidenția următoarele tipuri de concepții despre lume:

1. ***Concepția mitică*** *–* este forma conștiinței sociale caracteristică celei mai străvechi perioade din istoria omenirii, care reflectă tendința omului de a explica fenomenele naturii și de a identifica fenomenele materiale (perceptibile) și a celor nemateriale (suflet, destin, moarte eternitate)*;*

Mitologia cuprinde în sistemul ei:

* *miturile cosmogonice*
* *miturile teogonice*
* *miturile etiologice*
* *miturile etnologice*
* *miturile escatologice* (apocaliptice)
* *miturile despre anotimpuri*.

În perioada de tranziție de la interpretarea mitică la cea religioasă a lumii, sunt răspândite formele primitive de credință:

* *Animismul*;
* *Fetişismul*
* *Totemismul*
* *Magia*

1. ***Concepția religioasă*** *-* este forma conștiinței sociale care *prin credință* acceptă existența puterii supranaturale, care constituie principiul-originea existenței*;* Elementele structurale ale concepției religioase sunt: *credința, dogmele religioase, obiectele de cult și ritualurile.*

*Principalele tipuri de religii s*unt:

* *Religii politeiste (religiile antice indiene, grecești, egiptene)*
* *Religii monoteiste (creștinismul, iudaismul, islamismul)*

1. ***Concepția filosofică*** *–* este cea mai înaltă formă a conștiinței sociale, care are ca scop suprem, cunoașterea și explicarea lumii*,* utilizând *metode şi procedee raționale*.

**Obiectul de studiu, problematica, domeniile și funcțiile filosofiei**

Gândirea filosofică se definește ca o activitate intelectuală reflexivă. Filosofia este *știința* despre *principiile fundamentale ale Existenței*, conform căreia *Existența* este concepută ca *Unitate, Integritate, Totalitate*. Așadar, obiectul filosofiei îl constituie: *principiile fundamentale ale Existenței.* Pornind de la caracterul specific al *obiectului filosofiei*, *Filosofia* esteconsideratăînsăș*i Istoria filosofiei.*

Filosofia este *știința despre cauzele primare, ideile conducătoare de exprimare și lămurire a lumii și* o știință a fundamentelor, a principiilor, a categoriilor de maximă generalitate, care nu pot fi studiate de alte discipline: *obiect, existență, esență, substanță, cauzalitate, finalitate, universal, asemănare, deosebire, spațiu, timp.* Filosofia este știința principiilor prime ale lumii, prin care cunoștința și viața dobândesc unitate sistematică, iar științele speciale sunt ajutate a-și armoniza rezultatele cele mai generale. De aici reiese că filosofia nu se poate confunda cu altă știință particulară și nici nu poate fi considerată o sinteză a disciplinelor exacte ori o *supraștiință*. Ea are *obiect* și *metode* proprii, fără a se distanța evident de *metodele și rezultatele* cercetărilordin cadrul altor discipline.

*Obiectul de studiu* al filosofiei este reprezentat de un sistem de categorii filosofice cu un înalt grad de abstractizare prin care pot fi reflectate și evidențiate principalele *domenii ale filosofiei:*

* *Ontologia* (din gr. *on, ontos* – existență şi *logos* – cuvânt, teorie) sau *teoria existenței;*
* *Gnoseologia* (din gr. *gnosis* – cunoaştere şi *logos* – cuvânt, teorie) sau *teoria* *cunoaşterii*;
* *Epistemologia* (din gr. *episteme* – cunoaştere riguroasă, precisă, știință şi *logos* – cuvânt, teorie) sau *teoria cunoaşterii ştiințifice*;
* *Antropologia filosofică* (din *antropos* – om şi *logos* – cuvânt, teorie);
* *Axiologia* (gr. *axia* – valoare şi *logos* – cuvânt, teorie);
* *Filosofia politică*;
* *Filosofia moralei*;
* *Filosofia dreptului*;
* *Filosofia istoriei;*
* *Filosofia religiei.*

*Metoda* în filosofiei nu constituie o realitate exterioară conținutului ei. În filosofie, în cele mai dese cazuri sunt utilizate următoarele metode: *metoda dialectică – maieutica, metoda metafizică, metoda transcedentală, metoda fenomenologică, intuiționistă, hermeneutică etc:*

Cercetarea filosofică ne dezvăluie faptul că aceasta implică multiple funcții, dintre care distingem:

* *Funcția metodologică*;
* *Funcția conceptuală*;
* *Funcția axiologică*;
* *Funcția praxiologică*.

**Problema fundamentală a filosofiei**

În filosofie, spre deosebire de alte științe, este evidențiată problema fundamentală care ca un fir roșu parcurge întreaga istorie a gândirii filosofice. Această problemă are următoarea formulare: *raportul dintre conștiință și existență sau raportul dintre spirit și materie.* Astfel, problema fundamentală include în sine două aspecte:

* *aspectul ontologic* care impune răspunsul la întrebarea: Care este originea, esența existenței?
* *aspectul gnoseologic* care presupune răspunsul la întrebarea: Poate oare rațiunea umană cunoaște principiul, esența existenței?